section_heading: Koncept
paragraph_text: Prvi je vizualni efekt predstavljen prikazom Mäenpääovog lica na mjesecu. Efekt mjeseca više je puta ponovno korišten tijekom videa, uglavnom uz razne kulise koje simuliraju galaksije, zvijezde i asteroide. Kad Mäenpää počne pjevati čiste vokale, predstavljen je motiv leda. Bijelo-plave vitice mraza i smrznutog dima odvajaju pjevača od gledatelja; lagana preeksponiranost i blijeda šminka na Mäenpääinu licu pojačavaju općenit efekt hladnoće.